# Deutsch-Für Tamás

### A Wikipédiából, a szabad lexikonból.

Orbán Viktor és Deutsch Tamás a Fidesz 2000-ben tartott kongresszusán

Deutsch-Für Tamás (született: Deutsch Tamás, Budapest, 1966. július 27.) jogász, politikus, a Fidesz alapító tagja.

## [szerkesztés] Pályájának kezdete

Az ELTE Jogtudományi Karára járt 1986-tól. A Bibó István Szakkollégium tagja. 1988 márciusában a Fidesz egyik alapítója, majd egyik szóvívője.

1989 augusztusában Prágában a Vencel téri tüntetésen Németh László Ákossal letartóztatták, mivel „Virággal jöttünk, nem tankkal” feliratú transzparenssel vettek részt a tüntetésen, később bírósági ítélettel kiutasították Csehszlovákiából őket. Ekkor lettek országszerte ismertek.

## [szerkesztés] Politikai tevékenysége

1990-ben bejutott az Országgyűlésbe, amelynek azóta is tagja (1990, 1994, 2002 budapesti lista, 1998 Bp. VII. ker., 2006 országos lista).

1990 és 1998 között, valamint 2002 óta több bizottság munkájában vett/vesz részt. Jelenleg az ifjúsági és sportbizottság tagja.

1993 és 2003 között a Fidesz alelnöke. 2001 és 2004 között budapesti elnöke. 2002 és 2003 között a Fővárosi közgyűlés tagja, a Fidesz-MKDSZ-frakcíó vezetője.

1998-ban Orbán Viktor akkori miniszterelnök őt jelölte az újonnan megalakítandó ifjúsági és sportminiszteri posztra, amelyet csak 1999-ben tudott betölteni, mert a posztot csak államvizsgázása után foglalhatta el (Deutsch 1992-ben csak abszolutóriumot szerzett és az akkori miniszterelnök csak az államvizsga után engedte meg, hogy miniszter lehessen). Posztját a 2002-es kormányváltásig viselte. Emellett 1999 és 2001 között a MOB alelnöke volt.

1990-től 1999-ig (kisebb megszakítással), majd 2002 óta a Fidesz egyik parlamenti frakcióvezető-helyettesi posztját töltötte be.

Szájer József 2004-ben történt Európai Parlamenti képviselői megbízatása miatt lemondott az Országgyűlés alelnöki posztjáról, helyére a frakció Deutsch Tamást jelölte erre a tisztségre.

## [szerkesztés] Család és hobbi

Nős, második házasságában él. Jelenlegi felesége Für Ágnes Sarolta pénzintézeti vezető könyvelő, Für Lajos lánya, akinek 2006 januárjában felvette vezetéknevét. Négy gyermeke van. Hobbijai a labdarúgás, a színház és a mozi.

A lap eredeti címe "http://hu.wikipedia.org../../../d/e/u/Deutsch-F%C3%BCr_Tam%C3%A1s_1f30.html"

Kategóriák: Magyar politikusok | Magyar jogászok | Országgyűlési képviselők | Fidesz-tagok

##### Views

- Szócikk
- Vitalap
- Aktuális változat

##### Keresés